**Slovenský zväz športového rybolovu**

**Slovenský rybársky zväz – Rada Žilina,**





**Propozície**

**LRU – K - na položenú**

**2.liga muži**

**2. kolo**

**08.07.2022– 10.07.2022**

**Pieskovňa Sekule - Mláky**

Podľa plánu športovej činnosti na rok 2022 SZŠR v spolupráci so SRZ Rada Žilina a Majetkový Holding a.s., usporiada preteky 2. kola 2.ligy mužov LRU kapor.

**Účastníci pretekov: družstvá OZ SRZ**

|  |  |  |  |
| --- | --- | --- | --- |
| Družstvo | váha g | umiestnenie | najťažšia ryba |
| Brezno – Fishin SK | 99300 | 7 | 5800 |
| Dolný Kubín – MKCarp-Delphin | 280925 | 1 | 8725 |
| Galanta – Pirko Bait Slovakia | 214900 | 3 | 6400 |
| Kežmarok | 217200 | 2 | 8525 |
| Nové Zálmky - Carptrophy | 35675 | 8 | 4175 |
| Senec – Gulacarp.sk | 162225 | 4 | 5325 |
| Topoľčany - Quantica | 148525 | 5 | 7500 |
| Trnava B – 3Fish | 122025 | 6 | 3400 |

**Termín konania:** 08.07.2022 – 10.07.2022

**Miesto konania:** Pieskovňa Sekule - Mláky

**Organizačný štáb:**

Riaditeľ pretekov: Ivan Fabian

Garant rady SRZ: Ľubomír Žabčík

Hlavný rozhodca: Slavomír Drozd

Sektorový rozhodca: Marcel Tropp

Technický vedúci: Ľubomír Žabčík

Bodovacia komisia: Slavomír Drozd, Marcel Tropp + 1 vyžrebovaný člen družstva

Zdravotnícke zabezpečenie: v prípade potreby na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každé družstvo (pretekár) je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných súťažných pravidiel SZŠR pre LRU K – na položenú platných pre rok 2022.
* Súťaž bude pozostávať z jednej 48-hodinovej etapy.
* Používanie živých nástrah alebo návnad je prísne zakázané.
* Celkové množstvo nástrah a návnad nie je obmedzené.
* Nástrahy: môže sa použiť – partikel a rôzne semená, boilies (aj plávajúce), pelety, umelé nástrahy imitujúce partikel. Nástrahy sa môžu obaliť pastou prípadne dipom.
* Návnady: môže sa použiť – boilies, pelety, múčky, method mixy, tepelne upravený partikel
* Obaľovanie olova je zakázané

**Špeciálne pokyny k týmto pretekom:**

Povinná výbava družstva: **trojnožka na váženie, podložka(vaničkového typu), 5 kusov carpsak.**

**Pretekárska trať:**

pieskovňa má rozlohu 15 ha, dno štrkovo pieskové, miestami s jemným nánosom bahna, hĺbka 0,5m – 4m. Brehy piesočnato trávnaté, s porastom smrekov a vŕb, pretekárska trať je orientovaná z oboch strán.



**Prístup na trať:** [**https://goo.gl/maps/z1h62JpxaVcoBJHE6**](https://goo.gl/maps/z1h62JpxaVcoBJHE6)

**Lovné miesto:**

Lovné miesto bude viditeľne vyznačené a v čase od 22:00 do 6:00 osvetlené bielym neoslňujúcim svetlom. Zdolávanie, nahadzovanie a kŕmenie musí byť iba zo svojho lovného priestoru. Nahadzovanie mimo tejto oblasti je zakázané

**Lov:**

Počas lovu sa všetky montáže nahadzujú iba pomocou rybárskych prútov.

**Bodovanie:**

* Boduje sa iba kapor a amur s hmotnosťou najmenej 1500 gramov.
* V prípade, že tím zavolá rozhodcu a ryba nebude bodovaná (tolerancia 200g) napíše rozhodca do hárku záznam o ulovenej nebodovanej rybe. V prípade druhého takéhoto hlásenia sa nebude tímu počítať ďalšia ulovená bodovaná ryba.
* Ryby sa musia udržiavať nažive iba v sakoch na lov kaprov (iba 1 ryba na 1 carpsak).
* Pretek vyhráva tím, ktorý bude mať najviac kg ulovených bodovaných rýb.
* V prípade rovnakého váhového súčtu bude rozhodovať najväčšia ulovená ryba.

**Celkové hodnotenie za rok 2022:**

* Sčítajú sa umiestnenia /body/ z oboch pretekov a družstvo s najnižším súčtom umiestnení je na prvom mieste.
* V prípade rovnakého súčtu rozhoduje vyšší súčet hmotností ulovených rýb z oboch pretekov.
* Ak naďalej pretrváva zhoda, lepšie umiestnenie má družstvo, ktoré ulovilo hmotnostne najťažšiu rybu v danom ročníku.

**Bodovanie pre reprezentačnú účasť na Európskom pohári Stairs2Hell**, kde postupujúcim je družstvo z **Dlhodobej postupovej štátnej súťaže – 1. ligy a 2 ligy** je nasledovné:

* Ráta sa v súčet bodov 2 najväčších ulovených rýb, počas oboch kôl ligovej súťaže a získa tak najvyšší počet bodov.
* V prípade ak družstvo chytí viacero najväčších rýb v jednom kole, ráta sa vždy iba jedna z nich.
* V prípade rovnosti bodov jednotlivých teamov, je rozhodujúca najväčšia ulovená ryba daného družstva.
* Bodovanie je nasledovné:

1. najväčšia ryba ligového kola - team bude mať v klasifikáciu za dané kolo 5 bodov.

2. najväčšia ryba ligového kola - team bude mať v klasifikáciu za dané kolo 4 body.

3. najväčšia ryba ligového kola - team bude mať v klasifikáciu za dané kolo 3 body.

4. najväčšia ryba ligového kola - team bude mať v klasifikáciu za dané kolo 2 body.

5. najväčšia ryba ligového kola - team bude mať v klasifikáciu za dané kolo 1 bod.

**Časový harmonogram a rozpis signálov:**

Príchod súťažných družstiev je možný už štvrtok podvečer.

**Piatok 08.07.2022**

08:00 registrácia účastníkov

08:30 losovanie miest

10:00 príprava lovných miest a 1.signál

12:00 **začiatok pretekov** , kŕmenie a lov rýb 2.signál

**Sobota 09.07.2022** - priebeh preteku.

**Nedeľa 10.07.2022**

11:45 3.signál 15 min. pred ukončením pretekov

12:00 4.signál **koniec pretekov**

12:15 5.signál v prípade zdolávaného úlovku zaseknutého pred vydaním 4 signálu. Max doba zdolávania 15minút.

13:00 Vyhodnotenie  pretekov pre rok 2022

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade núteného prerušenia (napr. búrka, prírodná katastrofa, atď.), preteky sú platné za predpokladu, že ligové kolo trvalo najmenej 24 hod.
* **Každý z účastníkov sa akcie zúčastňuje na vlastnú zodpovednosť a v prípade juniorov do 18 rokov na zodpovednosť zákonných zástupcov.**
* Každý z účastníkov pretekov, vrátane ich sprievodu, je povinný správať sa šetrne a ohľaduplne k prírode a k uloveným rybám!
* Je prísne zakázané akokoľvek poškodzovať pobrežné porasty a zakladať oheň inak, než v nadzemných zariadeniach (gril, varič).
* Po ukončení pretekov je každý povinný odpratať odpadky zo svojho lovného miesta.
* Na stanovisku sú povinné rybárske stany.
* V noci môžu do stanovísk svojich konkurentov vstupovať iba kapitáni tímov, ale musia byť sprevádzaní rozhodcom alebo kapitánom iného tímu.

**Občerstvenie:** je potrebné zabezpečiť inviduálne

**Informácie o pretekoch:** Ľubomír Žabčik +421 907 600 586

Propozície kontroloval predseda ŠO LRU – K.

Organizačný štáb Vám želá veľa úspechov na pretekoch.

Petrov zdar!